倫敦港區輕鐵

倫敦港區輕鐵係喺英國倫敦重新發展嘅倫敦港區嘅一個自動化輕鐵系統。第一條綫喺1987年8月31號開通，之後又延長咗好多次，依家有廿四哩咁長。佢嘅路綫最北去到史察福，最南去到路易咸，西面嘅車站有塔門同銀行，東面嘅車站有碧頓、倫敦市機場及胡列治阿仙奴。依家有考慮再延長路綫。

港區輕鐵正常係自動營運，即使成個系統有149部車都唔使幾多職員。車入面冇駕駛室，車站亦少有職員，唯有四個地下因職安原因而必須有職員睇住。

港區輕鐵係由倫敦運輸署鐵道部嘅港區輕鐵公司所有。

搭輕鐵嘅乘客人數一直增加緊，喺2019/20財政年有1.168億人搭車。

倫敦交通
英國鐵路